|  |
| --- |
| **Projektas** |
| **PLUNGĖS RAJONO SAVIVALDYBĖS TARYBA** |
| **SPRENDIMAS** |
| **DĖL REAGAVIMO Į SAVIŽUDYBIŲ RIZIKĄ PLUNGĖS RAJONO SAVIVALDYBĖJE ALGORITMO PATVIRTINIMO** |
| 2019 m. spalio 31 d. Nr. T1- |
| Plungė |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Pagalbos savižudybės grėsmę patiriantiems, savižudybės krizę išgyvenantiems ir savižudybės krizę išgyvenusiems asmenims teikimo tvarkos aprašu, patvirtintu Lietuvos Respublikos sveikatos apsaugos ministro 2018 m. liepos 26 d. įsakymu Nr. V-859, ir Savižudybės krizę išgyvenančių asmenų psichosocialinio vertinimo tvarkos aprašu, patvirtintu Lietuvos Respublikos sveikatos apsaugos ministro 2018 m. liepos 26 d. įsakymu Nr. V-856, Plungės rajono savivaldybės taryba nusprendžia:

Patvirtinti Reagavimo į savižudybių riziką Plungės rajono savivaldybėje algoritmą (pridedama).

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Kalbos tvarkytojas Algirdas Eidukaitis

PATVIRTINTA

Plungės rajono savivaldybės

tarybos 2019 m. spalio 31 d.

sprendimu Nr. T1-

**REAGAVIMO Į SAVIŽUDYBIŲ RIZIKĄ PLUNGĖS RAJONO SAVIVALDYBĖJE ALGORITMAS**

Pagalbos teikėjas - seniūnas, seniūnijos darbuotojas, vaiko teisių apsaugos specialistas, socialinis darbuotojas, asmens sveikatos priežiūros specialistas, policijos pareigūnas, bendruomenės pirmininkas, švietimo įstaigos, visuomenės sveikatos priežiūros specialistas, socialinių paslaugų  centro socialinis darbuotojas, ugniagesys gelbėtojas ir kt..

1 Pagal Pagalbos savižudybės grėsmę patiriantiems, savižudybės krizę išgyvenantiems ir savižudybės krizę išgyvenusiems asmenims teikimo tvarkos aprašą, patvirtintą Lietuvos Respublikos sveikatos apsaugos ministro 2018 m. liepos 26 d. įsakymu Nr. V-859, ir Savižudybės krizę išgyvenančių asmenų psichosocialinio vertinimo tvarkos aprašą, patvirtintą Lietuvos Respublikos sveikatos apsaugos ministro 2018 m. liepos 26 d. įsakymu Nr. V-856.

**Paaiškinimai:**

PSC – UAB ,,Plungės sveikatos centras“, UAB ,,Klinika Pulsas“, A. Klišonio komercinė firma ,,Inesa“, psichikos sveikatos centrai.

Priėmimo skyrius – VšĮ Plungės rajono savivaldybės ligoninės Priėmimo ir skubios pagalbos skyrius.

GMP – VšĮ Plungės rajono greitoji medicinos pagalba.

KVG – Plungės rajono savivaldybės psichologinių krizių valdymo komisija.

**Pastabos**:

1. Neveikiant kuriai nors algoritmo daliai, informuoti Plungės rajono savivaldybės savižudybių prevencijos darbo grupės koordinatorių, tel. (8 638 01831).
2. Jei gyventojas dėl ketinimo (mėginimo) žudytis pats kreipiasi į kito rajono gydymo įstaigą dėl stacionarinio gydymo, baigus gydymą, tolesne pagalba rūpinasi jo šeimos gydytojas ir gydytojas psichiatras.
3. Visi pagalbą teikiantys specialistai vadovaujasi Lietuvos Respublikos asmens duomenų teisinės apsaugos įstatymu bei kitais Lietuvos Respublikos teisės aktais, reglamentuojančiais asmens duomenų teisinę apsaugą, ir asmens duomenis gali atskleisti ar perduoti tik subjektams, kurie įstatymų nustatyta tvarka turi teisę juos gauti. Pagalbą teikiantys specialistai įsipareigoja informacija dalytis griežtai tik tinklo viduje, saugoti duomenų paslaptį ir pasibaigus darbo santykiams ar perėjus dirbti į kitas pareigas pranešti programos vykdymo vadovui apie bet kokias aplinkybes, kurios gali kelti grėsmę duomenų saugumui.

Teisės aktų projektų numatomo teisinio

reguliavimo poveikio vertinimo rezultatų

pateikimo tvarkos aprašo

priedas

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SPRENDIMO PROJEKTO**

|  |
| --- |
| **„DĖL REAGAVIMO Į SAVIŽUDYBIŲ RIZIKĄ PLUNGĖS RAJONO SAVIVALDYBĖJE ALGORITMO PATVIRTINIMO“** |
|  |

2019 m. spalio 16 d.

Plungė

**1. Parengto teisės akto projekto tikslai** - patvirtinti Reagavimo į savižudybių rizikąPlungės rajono savivaldybėjealgoritmą.

**2. Teisės akto projekto esmė, rengimo priežastys ir motyvai.** Algoritmo paskirtis – įvykus psichologinei krizei, atkurti įprastą bendruomenės veiklą, užtikrinti psichologinės krizės paveiktiems bendruomenės nariams reikiamos pagalbos teikimą ir informuoti apie įvykį; suteikti pagalbą savižudybės grėsmę patiriantiems, savižudybės krizę išgyvenantiems ir savižudybės krizę išgyvenusiems asmenims. Savižudybių problema apima daug aspektų, todėl ir prevencija turės būti kompleksinė.Tikslas **-** užtikrinti būtinosios psichologinės pagalbos prieinamumą kiekvienam savivaldybės gyventojui padidintos savižudybės grėsmės atvejais.

**3. Lėšų poreikis (jeigu teisės aktui įgyvendinti reikalingos lėšos).**

**4. Laukiami rezultatai.** Patvirtinus šį Plungės rajono savivaldybės tarybos sprendimą, bus galima vadovautis Reagavimo į savižudybių rizikąPlungės rajono savivaldybėjealgoritmu.

**5. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *nustatyta* |  |
| *Finansams* | *nustatyta* |  |
| *Socialinei aplinkai* | *nustatyta* |  |
| *Viešajam administravimui* | *nenustatyta* |  |
| *Teisinei sistemai* | *nustatyta* |  |
| *Kriminogeninei situacijai* | *nenustatyta* |  |
| *Aplinkai* | *nenustatyta* |  |
| *Administracinei naštai* |  | *nustatyta* |
| *Regiono plėtrai* | *nustatyta* |  |
| *Kitoms sritims, asmenims ar jų grupėms* |  | *nenustatyta* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė